Diari Oficial de la Generalitat Valenciana


Sumari del DOGV 2022, del 12-05-1993 (1993/827932)

ORDRE de 2 d'abril de 1993, de la Conselleria d'Administració Pública, per la qual homologa la constitució i els estatuts de la Mancomunitat Comarcal els Ports.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/02/(1)/dof/vci/html**

### Dades del document

Número de DOGV
:   2022

Data del DOGV
:   12-05-1993

Secció del DOGV
:   DISPOSICIONS GENERALS

Número del document
:   1993/827932


Data del document
:   02-04-1993

Organisme emissor
:   Conselleria d'Administració Pública

Tipus de document
:   Ordre

Ordre de 2 d'abril de 1993, de la Conselleria d'Administració Pública, per la qual homologa la constitució i els estatuts de la Mancomunitat comarcal els Ports.  
Els municipis d'Ares del Maestre, Castell de Cabres, Castellfort, Cinctorres, Forcall, Herbés, la Mata, Morella, Olocau del Rey, Palanques, Portell de Morella, la Puebla de Benifasar, Todolella, Vallibona, Villafranca del Cid, Villores i Zorita del Maestrazgo, tots de la província de Castelló, fent ús de la facultat que els confereix l'article 44, paràgraf 1, de la Llei 7/1985, de 2 d'abril, Reguladora de les Bases de Règim Local, van tramitar l'expedient per aprovar la constitució i els estatuts de la Mancomunitat Comarcal els Ports.  
Tramesos l'expedient tramitat i els estatuts aprovats a aquesta conselleria, s'ha observat que compleixen en lots els seus termes la legislació al respecte vigent, i no s'hi ha observat cap infracció a l'ordenament jurídic, ni detriment de les competències d'aquesta comunitat autònoma, ni interferència en el seu exercici.  
Per aquesta raó, tenint en compte el que disposa el Reial Decret 695/1979, de 13 de febrer, de transferència de competències, en relació amb el Decret de la Presidència de la Generalitat Valenciana 10/1985, de 21 de juny,  
ORDENE  
Article únic  
Homologar la constitució de la Mancomunitat Comarcal els Ports i els seus estatuts, reproduïts en l'annex d'aquesta ordre, per haver-se acreditat la legalitat de les actuacions i haver sorgit, per tant, una entitat local amb personalitat jurídica pròpia.  
València, 2 d'abril de 1993.  
El Conseller d'Administració Pública,  
EMERIT BONO I MARTINEZ  
ANNEX  
Estatuts de la Mancomunitat Comarcal els Ports  
Article primer. Municipis que integren, la mancomunitat  
1. Les entitats locals d'Arcs del Maestre, Castell de Cabres, Castellfort, Cinctorres, Eorcall, Herbés, la Mata, Morella, Olocau del Rey, Palanques, Portell de Morella, la Puebla de Benifasar, Todolella, Vallibona, Villafranca del Cid, Villores i Zorita del Maestrazgo, a l'empara del que disposa l'ordenament jurídic vigent, acorden constituir-se en mancomunitat voluntària d'entitats locals per a l'organització i la prestació en forma mancomunada de les obres, els serveis i les activitats de la seua competència que apareixen en aquests estatuts.  
2. La mancomunitat tindrà personalitat i capacitat jurídica per al compliment dels seus fins específics.  
Article segon. Denominació i seu  
La mancomunitat que es constitueix es denominarà Mancomunitat Comarcal els Ports, i tindrà la seu en la cosa consistorial de la corporació local, l'alcalde o regidor de la qual ocupe el càrrec de president o, si escau, on es determine.  
Article tercer. Objectius  
1. Presentar de forma conjunta davant l'administració, els problemes que afecten els pobles integrants de la mancomunitat, a fi d'aconseguir-los les millors solucions.  
Fomentar les iniciatives que ajuden els interessos generals de la comarca, i fer possible el desenvolupament i la realització de les obres, els serveis acordats que tendesquen a la consecució de les següents metes:  
- Defensa del medi ambient i equilibri ecològic.  
- Serveis d'assistència i equipament.  
- Serveis educatius, culturals, esportius i d'esplai.  
- Serveis sanitaris.  
- Assessorament jurídic, tècnic i administratiu.  
- Serveis socials i promoció de l'ocupació  
- Promoció i dotació d'atenció turística.  
- Foment del desenvolupament comercial, industrial, agrícola i ramader.  
- Vies de comunicació i transports públics.  
- Mitjans socials d'informació.  
2. La prestació i l?explotació del serveis, podrà realitzar-les la mancomunitat d'acord amb les formes previstes en l?ordenament jurídic vigent.  
3. La prestació dels serveis necessaris per a la consecució de les metes enumerades en el paràgraf primer d'aquest article, suposa la subrogació per part de la mancomunitat en la titularitat del servei, i li correspon, per tant, la gestió integral d'aquest i també tot allò que es referesca a la imposició i l?ordenació de la taxa que es pogués generar.  
4. Cada municipi haurà d'aprovar en ple la integració o no en la prestació de cadascun dels serveis de la mancomunitat.  
Article quart. Capacitat jurídica  
La mancomunitar, com a entitat local reconeguda per la llei, exercirà totes les potestats que li siguen conferides per la legislació vigent d'aplicació a aquest tipus d'entitats per al compliment dels seus fins.  
Article cinquè. Organs de la mancomunitat  
1. Els òrgans de govern de la mancomunitat seran representatius dels ajuntaments mancomunats.  
2. Els òrgans de govern són:  
a) El ple de la mancomunitat.  
b) El president.  
c) El vice-president o vice-presidents, si n'hi ha.  
d) La comissió de govern.  
e) La comissió especial de comptes.  
3. Podran, així mateix, crear-se totes les comissions informatives que es requereixen i es tindrà en compte el nombre de serveis que la mancomunitat preste.  
Article sisè. El ple de la mancomunitat  
1. El ple de la mancomunitat estarà integrat pels vocals representants de les entitats mancomunades, elegits pels respectius plens, de la manera següent:  
- Fins a 500 habitants: 1 vocal.  
- De 501 a 1.000 habitants: 2 vocals.  
- De 1.001 a 1.500 habitants: 3 vocals.  
- De 1.501 a 2.500 habitants: 4 vocals.  
- De 2.501 a 5.000 habitants: 5 vocals.  
2. Les entitats nomenaran un vocal suplent de cadascun dels representants en la mancomunitat amb les mateixes prerrogatives que el titular.  
3. El mandat dels diversos vocals coincidirà amb el que posseesquen a les respectives corporacions.  
Article setè. Designació i terminis  
1. Després de la celebració de les eleccions locals i dins el termini previst per la llei per a la designació de representants en òrgans col·legiats, les entitats locals hauran de nomenar el vocal o els vocals representants de les entitats locals en la mancomunitat i hauran de comunicar als òrgans de la mancomunitat el resultat.  
2. Fins a la data de constitució del nou ple, l'anterior i el president en faran les funcions.  
3. Passat el termini perquè les entitats locals designen els vocals i dins el termini dels 10 dies següents, s'hi procedirà a la constitució del nou ple de la mancomunitat i a la designació del president.  
4. Durant el període al qual es refereix el paràgraf 2, només es podrà dur a terme la gestió ordinària de la mancomunitat.  
Article vuitè. Competències i atribucions del ple  
Correspon al ple de la mancomunitat:  
a) Aprovar el pressupost.  
b) Aprovar la plantilla.  
c) Executar accions en defensa dels drets de la mancomunitat, oposar-se en assumptes litigiosos en què aquesta siga demandada i interposar tota classe de recursos en assumptes de qualsevol mena, gran o jurisdicció.  
d) Proposar la modificació o reforma d'aquests estatuts.  
e) Aprovar, revisar, adquirir i alienar el patrimoni de la mancomunitat.  
f) L'aprovació d'ordenances, censura de comptes, reconeixement de crèdits, operacions de crèdits, concessió de quitis i esperes i tota altra classe de compromisos econòmics.  
g) Aprovar els plans i projectes necessaris per a l?establiment, el desenvolupament i la gestió de les obres, els serveis o les activitats previstes com a fins de la mancomunitat.  
h) L'admissió i separació de membres de la mancomunitat.  
i) L'establiment, si escau, de mèrits per als concursos de funcionaris d'habilitació nacional.  
j) L'aprovació de les bases que regiran les proves d'accés a la funció pública de la mancomunitat.  
k) Determinar la forma de gestionar els serveis.  
l) Creació, estructures i règim de funcionament de la comissió de govern.  
m) La incorporació dels objectius previstos en l'article tercer no exercits inicialment.  
n) Totes les altres funcions que atribueix la legislació al ple dels ajuntaments per al compliment dels seus fins.  
o) Crear comissions informatives.  
Article novè. Nomenament del president  
1. El president de la mancomunitat serà elegit pel ple d'aquesta, entre els seus membres, per majoria absoluta.  
2. Podran ser candidats a la presidència tots i cadascun dels vocals que componen el ple, la candidatura dels quals siga presentada, com a mínim, pel 20% dels vocals.  
3. Si cap candidat obté majoria absoluta en la primera votació, se'n celebrarà, una hora després, una segona i resultarà elegit aquell que obtinga un major nombre de vots. En cas d'empat, resultarà elegit el de major edat.  
4. Per a la destitució del president, se seguirà idèntic procediment al que exigeix la legislació vigent per a la destitució de l'alcalde.  
Article deu. Designació de vice-presidents  
El president designarà un o dos vice-presidents, els quals el substituiran per l'ordre del seu nomenament en cas d'absència, vacant o malaltia.  
Article onze. Competències i atribucions del president  
1. Corresponen al president de la mancomunitat les. següents competències:  
a) Dirigir el govern i l'administració de la mancomunitat.  
b) Convocar, presidir i cloure les sessions del ple, de la comissió de govern i de qualssevol òrgans de la mancomunitat.  
c) Dirigir, inspeccionar i impulsar els serveis, les obres i les activitats de la mancomunitat.  
d) Ordenar pagaments, retre comptes i administrar els fons i béns de la mancomunitat.  
e) Retre anualment els comptes de l'administració del patrimoni.  
f) Disposar despeses dins els límits de la seua competència.  
g) Formular, per part dels tècnics corresponents, el projecte de pressupost de la mancomunitat.  
h) Contractar obres, serveis i subministraments, sempre que la quantia no excedesca del 5% dels recursos ordinaris del pressupost ni del 50% del límit general aplicable a la contractació directa, d'acord amb el procediment legalment establert.  
i) Representar la mancomunitat en tota mena d'actes i negocis jurídics.  
j) Atorgar poders a procuradors a fi de comparèixer en judici i fora d'aquest.  
k) Visar amb la signatura els certificats que s'expedesquen dels actes i documents de la mancomunitat.  
l) Exercir totes les accions necessàries per al bon funcionament dels serveis de la mancomunitat.  
m) Totes les funcions que la normativa de règim local atribueix a l'alcalde per al compliment de les competències que li són atribuïdes.  
2. El president pot delegar l?exercici de les seues atribucions, tret de convocar i presidir les sessions del ple i de la comissió de govern i les esmentades en els apartats a), g) i k).  
Article dotze. Comissió de govern  
1. Integren la comissió de govern el president i 7 vocals nomenats i separats lliurement per aquell, de la qual cosa haurà de donar compte al ple.  
2. Correspon a la comissió de govern:  
a) L'assistència al president en l?exercici de les seues atribucions.  
b) Les atribucions per a les quals el president o un altre òrgan municipal la delegue. No pot ser delegada per a les atribucions reservades al ple en l'article 8, apartats a, b, d, f, g, h, i, j, k, l i m.  
c) Les que corresponguen segons la Llei Reguladora de les Bases de Règim Local.  
Article tretze. Règim de sessions del ple  
1. El ple funciona en règim de sessions ordinàries de periodicitat establerta, i extraordinàries.  
2. El ple celebra sessió ordinària almenys una vegada al trimestre, i extraordinària quan així ho decidesca el president o ho sol·licite la quarta part, com a mínim, del nombre legal de vocals del ple. En aquest últim cas, la celebració no podrà demorar-se per més de dos mesos des que va ser sol·licitada.  
Article catorze. Convocatòria i constitució del ple  
1. Les sessions del ple s'han de convocar almenys amb cinc dies hàbils d'antelació. En la citació haurà de constar l'ordre del dia.  
2. El ple es constitueix vàlidament amb l'assistència d'un terç del nombre legal de membres d'aquesta, el qual no podrà ser inferior a tres. Aquest quòrum s'ha de mantenir al llarg de tota la sessió.  
3. En tot cas, cal la presència del president i del secretari de la mancomunitat o de qui legalment els substituesquen.  
Article quinze. Sistemes d'acords  
1. Els acords del ple s'adopten, per regla general, per majoria simple dels membres presents. Hi ha majoria simple quan els vots afirmatius són més que els negatius.  
2. Cal el vot favorable de la majoria absoluta del nombre legal de membres del ple per a l'adopció d'acords en les següents matèries:  
a) Proposar la modificació o ampliació dels estatuts.  
b) Aprovar el pressupost de la mancomunitat.  
c) Aprovar les ordenances i les tarifes de caràcter general que afecten els usuaris dels serveis.  
d) Aprovar els comptes.  
e) Aprovar la plantilla de la mancomunitat.  
f) Concertar crèdits.  
g) Acordar la prestació dels serveis necessaris per a la consecució dels fins previstos en l'article 3.1.  
h) Creació, estructura i règim de funcionament de la comissió de govern, si cal.  
i) Determinar la forma de gestió del servei.  
j) Aprovar les quotes extraordinàries.  
Article setze. El secretari  
La funció pública de secretaria, que compren la fe pública i l'assessorament legal preceptiu, i també el control i la fiscalització, la intervenció de la gestió econòmico- financera i pressupostària, i la comptabilitat, tresoreria i recaptació, la realitzarà el secretari d'un dels ajuntaments mancomunats nomenat pel ple, mentre que aquesta plaça no es proveesca reglamentàriament.  
Article disset. La resta del personal  
1. La resta del personal de la mancomunitat se seleccionarà mitjançant els sistemes d'oposició, concurs i concurs- oposició, respectant sempre els principis constitucionals de publicitat, mèrit i capacitat.  
2. Fins que es proveesquen les places convocades, aquestes podran ocupar-se interinament, o amb personal laboral de caràcter temporal, segons les funcions, per les persones que, respectant els principis assenyalats en el paràgraf anterior, siguen oportunament seleccionades.  
3. Les places vacants hauran d'aparèixer en l?oferta d'ocupació en el primer trimestre de cada any.  
4. El nomenament i el règim del personal eventual, si n'hi ha, serà idèntic al previst per a les corporacions locals per la legislació vigent.  
Article divuit. Recursos financers  
La hisenda de la mancomunitat, la constitueixen els recursos següents:  
a) Ingressos de dret privat.  
b) Subvencions i altres ingressos de dret públic.  
c) Taxes per la prestació de serveis o per la realització d'activitats de la seua competència.  
d) Contribucions especials per l?execució d'obres o per a l?establiment, l'ampliació o la millora de serveis de la competència de la mancomunitat.  
e) Els procedents d'operacions de crèdit.  
f) Multes.  
g) Les aportacions dels municipis mancomunats.  
h) Qualsevol altre recurs que les disposicions legals que es dicten establesquen a favor de les mancomunitats.  
Article dinou. Ordenances fiscals  
1. Per a la imposició, l?exacció, la liquidació i el cobrament dels recursos enumerats en l'article anterior, la mancomunitat aprovarà les ordenances fiscals corresponents als diferents serveis. Una vegada aprovades, aquestes ordenances tindran forja obligatòria en tots els municipis integrants.  
2. Correspondrà als municipis facilitar a la mancomunitat tota la informació que calga per a la formació de padrons, altes, baixes i la resta de modificacions referides als contribuents afectats pels diferents serveis que constituesquen els fins regulats en els articles anteriors.  
3. La mancomunitat podrà en tot moment, pels seus propis mitjans, comprovar la veracitat i l?exactitud de les dades a què es refereix el número anterior.  
Article vint. Aportacions econòmiques  
Les aportacions de les entitats mancomunades podran ser per a cada exercici econòmic de la forma següent:  
(\*) a) Una quota principal, decidida pel ple de la mancomunitat, en funció de l?ús que cada entitat faça dels serveis que es presten mancomunadament, i no directament a l?usuari.  
Per a la determinació d'aquesta quota, s'aplicaran les bases o els mòduls següents: el nombre d'habitatges, la superfície del nucli urbà, els quilòmetres lineals dels carrers, el volum d'edificació, la base imposable de la contribució territorial urbana, el volum dels pressuposts, el consum realment efectuat, el valor de l?hora utilitzada i qualssevol altres factors que puguen computar-se quant al servei o l'activitat prestada. Aquestes bases o mòduls podran aplicar-se aïlladament o conjuntament.  
(\*) b) Una quota complementària i obligatòria per a atendre les despeses generals de conservació, entreteniment i administració, s'utilitzen o no els serveis, en proporció en un 50% al nombre d'habitants de dret de cada municipi segons l?últim pressupost ordinari. Quota per a pagar les despeses d'administració.  
c) Una quota extraordinària i obligatòria per a atendre les despeses d'aquest caràcter, aprovada pel ple.  
(\*) En el supòsit que el servei es preste directament a l'usuari, no és procedent l'aplicació dels apartats a) i b).  
Article vint- i- u. Aportacions econòmiques ordinàries  
Les aportacions dels municipis de la mancomunitat tenen la consideració de pagaments obligatoris i preferents per a les entitats mancomunades.  
Article vint-i-dos. Formes i terminis dels pagaments  
1. Les aportacions econòmiques dels municipis es faran en la forma i en els terminis que determine el ple. En el cas que algun municipi es retarde en el pagament de la quota més d'un trimestre, el president requerirà el pagament en el termini de vint dies. Transcorregut aquest termini sense haver fet efectiu el dèbit, el president podrà sol·licitar dels òrgans de l'administració central, autonòmica o provincial, la retenció de les quotes pendents, a càrrec de les quantitats que per qualsevol concepte foren liquidades a favor de l'ajuntament deutor a fi que les done a la mancomunitat.  
2. Aquesta retenció es autoritzada expressament pels ajuntaments mancomunats en el moment de l'aprovació d'aquests estatuts, sempre que s'adjunte el certificat de descobert reglamentari en cada cas.  
3. El manteniment reiterat en situació de deutor a la mancomunitat per part d'una entitat local serà causa suficient per a procedir a la seua separació definitiva, i podran reclamar-se les quantitats degudes i les despeses derivades d'acord amb els apartats 1 i 2 d'aquest article.  
Per a la separació definitiva, serà imprescindible l'acord del ple de la mancomunitat per majoria absoluta i la ratificació, almenys per igual nombre, de les entitats mancomunades, llevat de la que és objecte de separació.  
Article vint-i-tres. Pressupost  
1. La mancomunitat aprovarà un pressupost d'acord amb el que disposa la legislació de règim local vigent.  
2. El pressupost constitueix l'expressió xifrada, conjunta i sistemàtica de les obligacions que, com a màxim, poden reconèixer i dels drets amb venciment o que es prevegen fer durant el corresponent exercici econòmic.  
3. S'inclouran en el pressupost, les inversions que es pretenen realitzar i les fonts de finançament.  
Article vint-i-quatre. Patrimoni  
1. El patrimoni de la mancomunitat estarà integrat per tota classe de béns, drets i accions que legítimament adquiresca en el moment de la seua constitució o amb posterioritat. Amb aquest efecte, haurà de formar-se un inventari d'acord amb les disposicions vigents en la matèria.  
2. La participació de cada entitat mancomunada en aquest patrimoni es fixarà, tant inicialment com en el futur, en funció del nombre d'habitants de dret de cada entitat segons l?últim padró quinquennal. No obstant això, i ateses les característiques de les aportacions a la mancomunitat, es podran tenir en compte altres factors de ponderació.  
Article vint-i-cinc. Durada  
La mancomunitat es constitueix per temps indefinit.  
Article vint-i-sis. Modificació dels estatuts  
La modificació dels estatuts s'adaptarà al mateix procediment i requisits que els exigits per a la seua aprovació.  
Article vint-i-set. Incorporació de nous membres  
1. Per a la incorporació a la mancomunitat d'un non municipi cal:  
a) El vot favorable de la majoria absoluta dels membres de la corporació interessada.  
b) El vot favorable de la majoria absoluta dels vocals del ple de la mancomunitat.  
2. L'aportació inicial dels municipis incorporats a la mancomunitat, després de la seua constitució, estarà determinada per l?índex del patrimoni de la mancomunitat per habitants multiplicat pel nombre d'habitants de dret de l'entitat que sol·licita la inclusió.  
Si no hi ha patrimoni, aportarà la quota que resulte de multiplicar la quantitat a què fa referència l'apartat b) de l'article 20 pel nombre d'habitants de dret del municipi i per un nombre d'anys que no podrà excedir de cinc.  
La quota que resulte de la valoració podrà ser exigida en el moment de la incorporació de l?entitat local a la mancomunitat o quedar diferida per al supòsit de la dissolució o, si escau, separació de la mancomunitat.  
3. Així mateix haurà d'aportar totes les despeses que s'originen amb motiu de la seua inclusió en la mancomunitat.  
Article vint-i-vuit. Separació voluntària  
Per a la separació voluntària de la mancomunitat de qualsevol dels municipis que la integren caldrà:  
a) Que ho sol·licite la corporació interessada després de l'acord adoptat per majoria absoluta del ple.  
b) Que es trobe al corrent en el pagament de les seues aportacions.  
c) Haurà de pagar totes les despeses que s'originen amb motiu de la separació i la part del passiu contret per la mancomunitat al seu càrrec.  
Article vint-i-nou. Liquidació per separació  
1. La separació d'una o més corporacions no obligarà el ple a efectuar la liquidació de la mancomunitat, i aquest dret queda en suspens fins al dia de la dissolució d'aquesta, data en què entraran a participar en la part alíquota que els corresponga de la liquidació de béns de la mancomunitat.  
En el supòsit que l'aportació inicial estiga constituïda per elements del servei propis de l'ajuntament, la mancomunitat podrà, a la vista de les circumstàncies que concòrreguen, fer efectiva totalment o parcialment la liquidació amb els mateixos elements aportats.  
2. Les corporacions separades tampoc no podran al·legar cap dret de propietat dels béns i serveis de la mancomunitat, encara que aquests radiquen en el seu terme municipal.  
Article trenta. Dissolució de la mancomunitat  
La mancomunitat es dissoldrà per alguna de les causes següents:  
a) Per desaparició del fi per al qual ha estat creada.  
b) Quan ho acorden el ple de la mancomunitat i els ajuntaments mancomunats, amb el vot favorable de la majoria absoluta legal dels seus membres.  
c) Quan, per absorció de les competències municipals respectives, la prestació dels serveis, la faça l?estat, la comunitat autònoma o la diputació provincial.  
Article trenta- u. Procediment de dissolució  
1. Quan els ajuntaments mancomunats decidesquen dissoldre la mancomunitat, adoptaran el corresponent acord previ on manifesten aquest propòsit. Per a la validesa de l'acord caldrà la majoria absoluta de vots dels membres que legalment els integren.  
2. A la vista dels acords municipals i l'informe preceptiu de la diputació provincial, el ple de la mancomunitat, en el termini dels trenta dies hàbils següents a la recepció de la comunicació d'aquests, nomenara una comissió liquidadora composta pel president i almenys quatre vocals. S'hi integraran el secretari i l'interventor, si n'hi ha, per a assessorar. Igualment, podran convocar a les reunions a experts determinats per escoltar la seua opinió o preparar informes o dictàmens en ternes concrets de la seua especialitat.  
3. La comissió, en un termini no superior a tres mesos, haurà de fer inventari de béns, serveis i drets de la mancomunitat, xifrarà els seus recursos, càrregues i dèbits, i farà una llista del seu personal per a, més tard, proposar al ple de l?entitat l?oportuna distribució o integració d'aquests en els ajuntaments mancomunats, tenint en compte les mateixes dades que hagen servit per a la formació del patrimoni.  
També, farà el calendari d'actuacions liquidadores, que no podrà excedir de sis mesos.  
4. La proposta, perquè siga vàlidament aprovada, requerirà el vot favorable de la majoria absoluta dels membres del ple de l?entitat. Després d'aprovada, la proposta serà vinculant per als ajuntaments mancomunats.  
5. En tot cas, verificada la integració del personal en les respectives municipalitats, seran respectats tots els drets de qualsevol ordre o naturalesa que tingués en la mancomunitat.  
DISPOSICIO ADDICIONAL  
Unica  
Els registres de les distintes entitats locals mancomunades, tindran la consideració de registres delegats del de la mancomunitat a l'efecte d'entrada i presentació de documents.  
DISPOSICIONS TRANSITORIES  
Primera  
Dins del mes següent a l'aprovació definitiva dels estatuts, les corporacions mancomunades hauran de designar els representants corresponents, i hauran de comunicar també el nom i l'adreça d'aquests a la secretaria de l'assemblea constituent.  
Segona  
L'assemblea constituent, en el mateix termini, convocarà tots els representants de les entitats mancomunades amb l?únic objecte de constituir el ple i nomenar el president de la mancomunitat. Actuarà de secretari qui siga de l'ajuntament on se celebre la sessió.  
DISPOSICIO FINAL  
Unica  
En allò que no preveuen aquests estatuts, s'aplicarà el que estableix la legislació per a les entitats locals.


Còpia Permalink ELI